ТР Президенты Р.Н. Миңнеханов катнашында

2021 елның 23 июлендәге республика киңәшмәсендә

2021 елның 1 яртыеллыгында ТР тупланма бюджеты

үтәлеше нәтиҗәләре һәм 2021 елга бурычлары

турында ТР финанс министры Р.Р. Гайзатуллинның

чыгышы

Хөрмәтле Рөстәм Нургалиевич!

Хөрмәтле Алексей Валерьевич

Хөрмәтле Президиум!

Хөрмәтле киңәшмәдә катнашучылар!

2021 елның 1 яртыеллыгында Татарстан Республикасы **тупланма** бюджетына салым һәм салымнардан тыш керемнәр күләме 149,3 млрд. сум тәшкил итте.

**Республика** бюджеты 125,5 млрд. сумга үтәлде.

**Җирле** бюджетларга 23,8 млрд. сум тупланды.

Салым һәм салымнардан тыш керемнәр төзелеше слайдта китерелде. Агымдагы елда барлык дәрәҗәдәге бюджетларның керем өлеше үтәлеше уңай бәяләнә.

Тупланма бюджетның һәм республика бюджетының үтәлеше планлаштырган күрсәткечләрнең 55%, җирле бюджетларның – 53% тәшкил итте.

Республика бюджеты үтәлеше күрсәткечләрен Россиядәге уртача һәм Идел буе федераль округы буенча күрсәткечләр белән чагыштырдык. Соңгы берничә ел буенча мәгълүматны экранда күрә аласыз. Шуны да әйтергә кирәк, тупланган керемнәр күләме буенча республикабыз Россия Федерациясе субъектлары арасында 7нче урында тора.

Салым инспекциясе җитәкчесе үз чыгышында салым керемнәрен туплау мәсьәләренә тәфсилле бәяләмә бирде.

Мин аерым сорау тудырган керем төрләренә генә тукталып узам.

**Табышка салым** - тупланма бюджет керемнәренең төп салымы. Аның буенча керем 54,6 млрд. сум тәшкил итте.

Еллар буенча керү күләме һәм барлык керемнәр арасында аның тоткан өлеше экранда тәкъдим ителде.

Татарстан Республикасы финанс министрлыгы табышка салымның 90% тәшкил итүче барлыгы 1286 оешманы даими рәвештә тикшереп-күзәтеп тора. Аларның 28-е – эре салым түләүчеләр, 1258-е башка төрле оешмалар.

Салым түләүчеләр турындагы мәгълүматны һәм өч елда алар түләгән салым күләмен экранда күрәсез.

Аеруча үсеш күрсәткән оешмалар һәм салым буенча керемнәрен җитди киметкән оешмалар исемлеге экранда тәкъдим ителде.

Хисап тотучы вакыт эчендә без тикшереп-күзәтеп барган оешмаларның 816-сы 2020 ел белән чагыштырганда барлыгы 32,5 млрд. сумга артыграк салым түләде, ә 470-е барлыгы 5,6 млрд. сумга түләүләрен киметте.

28 июльдә салым түләүчеләр агымдагы елның ярты елы өчен хисап тапшыра. Алынган белешмәләр нигезендә безгә салым органнары, Икътисад министрлыгы, тармак министрлыклары, оешмалар белән бергәләп аерым салым түләүчеләрнең табышка салым киметүләренең сәбәбен тикшерергә кирәк.

Күләме буенча бюджет керемнәренең киләсе чыганагы – **физик затларның кеременә салым.**

6 айда республиканың тупланма бюджетына салым барлыгы 41,1 млрд. сум күләмдә керде.

Керемнең еллар буенча динамикасын һәм Россия субъектлары арасында үсеш темпын экранда күрәсез.

Салым керү күрсәткечәре уңай булуга карамастан, вакытында җыелмый калган салым күләме ел башына караганда артты. *(2021 елның 1 гыйнварына 434,4 млн. сум, 2021 елның 1 июленә 476,7 млн. сум, үсеш күләме – 42,3 млн. сум).*

Узган ел белән чагыштырганда керемнәре кимегән, исемлеге слайдта китерелгән 6 төбәктә, кимү күләмен җыелмый калган салым хисабына өлешчә каплап була.

Моңа бәйле буларак, салым керемен планлаштырылган күләмдә тәэмин итү өчен, ведомствоара комиссияләр эшен көчәйтүне сорыйм.

Муниципаль берәмлекләр өчен тагын бер әһәимятле керем чыганагы булып **җир салымы** тора. Ул 3,6 млрд. сум күләмендә тупланды.

Еллар киселешендә салым туплануы турында күрсәткечләр слайдта күрсәтелгән.

12 төбәктә салымның үз вакытында җыелмый калган өлеше рәвешендә мөмкинлекләр бар. Аларны җыйган очракта узган елга карата кимү күләме тулысынча капланачак. Регионнар исемлеге экранда китерелде.

**Бердәм керемгә салымнар** республиканың тупланма бюджетына 9,2 млрд. сум күләмендә керде.

2021 елдан йөкләтелгән керемгә бердәм салымны гамәлдән чыгарып, салым түләүчеләрнең башка махсус салым режимнарына күчү сәбәпле, гомуми салымнар буенча керемнәр төзелешендә үзгәрешләр булды.

Слайдтан күренгәнчә, керемнәр күләме һәм башка керемнәр арасында тоткан өлеше, нигездә, салым салуның патент һәм гадиләштерелгән системалары буенча артты.

Тулаем керемгә салымнар арасында иң зур өлешне (86%) салым салуның гадиләштерелгән системасы буенча алына торган салым били. Аның буенча керем күләме 7,9 млрд. сум тәшкил итте.

Аерым муниципаль берәмлекләрдә узган елның шушы ук чоры белән чагыштырганда әлеге керемнәрнең азаюы күзәтелә.

Кимүгә юл куйган 4 төбәкнең икесендә вакытында җыелмый калган салымның күләме кимүне тулысынча каплый алыр иде. Аларның исемлеге – экранда.

Татарстан Республикасының тупланма бюджетына **Салым булмаган керемнәр** 6,3 млрд. сум күләмендә керде, шул исәптән республика бюджетына 3,0, җирле бюджетларга – 3,3 млрд. сум.

Җирле бюджетларның салым булмаган эре керем чыганагы булып җир һәм мөлкәтне арендага бирү буенча түләүләр тора (46,5%).

13 төбәктә аренда түләүләре буенча берникадәр артта калу бар. Шул ук вакытта, керемнәрнең кимүе белән бергә түләнмәгән өлеш тә бар. Әлеге бурычларның күләме артта калуны өлешчә яки тулысынча каплый алыр иде.

Салым буенча вакытында җыелмаган түләүләргә кагылышлы шуны әйтеп була, (банкрот һәм ликвидацияләнгәннәрне санамыйча), аның күләме 1 июльгә 3,2 млрд. сум тәшкил итте. Недоимка күләме ел башыннан үзгәрмәде диярлек.

Бюджетлар киселешендә вакытында җыелмаган керем күләмнәрен слайдта күрәсез. Җирле бюджетларда алар 1,4 млрд. сум тәшкил итте.

Салымнар буенча недоимканы киметкән һәм аның артуына юл куйган төбәкләр исемлеге слайдларда китерелде.

Вакытында җыелмый калган салымны киметү буенча эшне көчәйтергә һәм дәвам итәргә кирәк. Чөнки ул бюджет керемнәрен тәэмин итү өчен резерв булып тора.

Бер үк вакытта, үземнең коллегаларыма – министрлыклар һәм ведомстволар җитәкчеләренә мөрәҗәгать итәм – Сезнең хезмәткәрләрегез **салым буенча бурычларын** капласын иде.

Хезмәткәрләре бюджет каршында үз бурычларын тулысынча үтәгән министрлыклар һәм ведомстволар исемлеге слайдта китерелгән.

Киләсе слайдта бурычлары республикада уртача күрсәткечләрдән югары һәм түбәнрәк булган министрлыклар исемлеге китерелде.

Республикада бюджет учреждениеләрендә хезмәт хакларының үз вакытында түләнеп барылуын исәпкә алып, хезмәттәшләремнән бурычларны түләү буенча кичектергесез чаралар күрүләрен сорыйм.

Муниципаль берәмлекләр белгечләре арасында да мондый хәлләр күзәтелә. Слайдларда төбәкләрне бурычларның 1 июльгә карата торышы буенча төркемнәргә бүлдек.

Республика бюджетына **федераль чаралар** керүе турында берничә сүз.

Бюджетара трансфертлар төрләре ягыннан, федераль чараларны үзләштерүнең 1 яртыеллыкта динамикасын Сез слайдта күрәсез.

Федераль чаралар буенча Татарстан Республикасы бюджетын вакытында һәм сыйфатлы үтәү максатыннан, безгә тармак министрлыклары белән бергәләп аларны үзләштерүне контрольдә тотуны көчәйтергә кирәк.

Алга таба 2021 елның 1 ярты елында **бюджетның чыгым өлеше** үтәлеше турында әйтеп узам.

Татарстан Республикасының **берләштерелгән бюджеты** чыгымнары 163,6 млрд. сум тәшкил итте. **Республика бюджетының** чыгымнары барлыгы 138,7 млрд. сум, җирле бюджетларның чыгымнары 59,4 млрд. сум күләмендә үтәлде.

Ел башына калган бюджет акчалары һәм 1 яртыеллыкта кергән керемнәр бюджет өлкәсендә эшләүчеләргә хезмәт хакларын тулысынча һәм үз вакытында түләргә, планлаштырылган барлык дәрәҗәдәге бюджетларның беренче чираттагы чыгымнарын җитәрлек күләмдә финансларга мөмкинлек бирде.

Чыгымнар буенча бюджет үтәлеше мәсьәләләрендә иң әһәмиятлеләренең берсе – **хезмәт хакы буенча** “**май” указларын** гамәлгә ашыру.

2021 елда “май указлары” нигезендә республика икътисадында ирешелгән уртача хезмәт хакыннан чыгып, бюджет өлкәсенең аерым категория хезмәткәрләренең хезмәт хакы күләмен үтәү буенча эш алып барыла.

Эш хакының төгәл күрсәткечләре слайдта китерелгән.

Хезмәт хакы мәсьәләсен дәвам итеп, шуны да билгеләп узам, бюджет өлкәсендәге барлык оешмалар бездә “Хезмәт хакы һәм кадрлар” бердәм мәгълүмат системасына күчерелде. Аның ярдәмендә бюджет акчаларын төп алучылар ведомство учреждениеләре хезмәткәрләренә хезмәт хакын санау һәм түләүне тикшерә, бухгалтер исәп-хисабы буенча күмпе белгеч эшләргә тиешлеген, шулай ук хезмәт өчен түләү системасын җайга сала ала.

Агымдагы елда да **илкүләм проектлар** гамәлгә ашырылып килә**,** аларга тиешенчә игътибар бирергә кирәк.

 2021 елга Татарстан Республикасында илкүләм проектларны гамәлгә кую кысаларында чараларны финанслауның гомуми күләме 30,9 млрд. сум тәшкил итә, шул исәптән федераль бюджет чаралары хисабына – 22,8 млрд. сум, Татарстан Республикасы бюджеты хисабына – 8,1 млрд. сум.

1 яртыеллыкта илкүләм проектларны гамәлгә куюга 7,4 млрд. сум юнәлтелде, 7,3 млрд. сум үзләштерелде.

Министрлыклар буенча хәлләрнең торышы экранда китерелде.

Алга таба **бюджеттан тыш эшчәнлек** турында берничә сүз.

Республикага буйсынган учреждениеләр 2021 елның 1 яртыеллыгында түләүле хезмәт күрсәтүдән 4 млрд. 496 млн. сум керем алды, муниципаль учреждениеләр – 1 млрд. 748 млн. сум.

Республика учреждениеләре тарафыннан түләүле хезмәт күрсәтүдән 2 млрд. 678 млн. сум хезмәт хакын бирүгә җибәрелде. Муниципаль учреждениеләр тарафыннан 1 млрд. 54 млн. сум юнәлтелде.

Слайдта Сез бюджеттан тыш эшчәнлектән керемнәрнең керү динамикасын министрлык һәм ведомстволар киселешендә күрәсез. Киләсе слайдта шушы ук мәгълүмат муниципаль район һәм шәһәр берәмлекләре киселешендә бирелде.

Шушы урында министрлыкларга, ведомстволарга, муниципаль берәмлекләрнең башкарма комитетларына автоном һәм бюджет учреждениеләр белән бюджеттан тыш эшчәнлектән керемнәр дәрәҗәсен күтәрү буенча эшләүне дәвам итәргә кирәк дип саныйм.

Киләсе мәсьәләләр - **төзелеп бетмәгән объектларга кагыла**.

2021 елның 1 июленә хисапка караганда, төзелеп бетмәгән объектлар суммасы 37,2 млрд. сум тәшкил итте.

Төзелеп бетмәгән объектларга финанс кертемнәр хәрәкәтенең динамикасы уңай булуга карамастан, ә моны Сез экранда күрәсез, тикшерү аларның составында төзелеше башлануга 3 елдан артып киткән объектлар булуын күрсәтте. Республика буенча аларның саны барлыгы ике йөз алтмыш сигез берәмлек, финанс кертемнәре исә 10,4 млрд. сум тәшкил итә.

Объектларның министрлыклар, идарә тармаклары һәм муниципалитетлар буенча бүленешен Сез экранда күрәсез.

**2 кварталда планлы чаралар** арасында еллык хисап өстендә эшне атарга кирәк. Татарстан Республикасы Бюджет кодексы нигезендә **2020 елда республика бюджеты үтәлеше турында хисап Татарстан Республикасы Президенты тарафыннан имзаланды һәм** Дәүләт Советына җибәрелде. Аны тикшергәннән соң Хисап Дәүләт Советы Сессиясендә расланды һәм имзаланды, 18 июнь көнне массакүләм мәгълүмат чараларында басылды.

Татарстан Республикасының **дәүләт бурычына** килгәндә шуны әйтеп узам, төп сумма федераль бюджеттан алган кредит буенча бурыч – аның күләме 86,4 млрд. сум һәм аны кайтару вакыты озак вакытка, 36 елга кадәр кичектерелде.

Дәүләт бурычының төзелешен Сез экранда күрәсез.

Быел июньдә Декабрь аенда 2 млрд. сум күләмендә җәлеп ителгән кредитны кайтару вакытын 29 елга кадәр озайту буенча эш алып барылды.

Бүгенге көндә республикада яңа инвестиция проектлары исемлеген төгәлләштерү буенча **Россия Федерациясе Хөкүмәтенең №1704, №1705 санлы** карарлары кысаларында эш дәвам итә. Алар нигезендә Татарстан Республикасының федераль бюджет алдындагы кредитлар буенча бурычларын сызу максатыннан, федераль бюджетка мөмкин кадәр күбрәк салым түләүләрен саный алачак.

Федераль законга үзгәрешләр кертү буенча тиешле тәкъдимнәр әзерләнде. Алар хәзерге вакытта федераль органнар тарафыннан тикшерелә.

Шулай ук планлаштырылган чаралар нигезендә **киләсе өч елга бюджет формалаштыру буенча** эшкә әзерлек башланды.

Бүгенге көндә оешмалар мөлкәтенә салым һәм салым салуның гадиләштерелгән системасы буенча аерым ташламаларның вакытын озынайту өлешендә без республика законнарын кабул итү буенча эшне уздырдык. Муниципаль берәмлекләр, кирәк дип тапкан очракта, җирле салым буенча ставкаларны һәм ташламаларны үзгәртү мәсьәләләрен карый ала.

Закон проектларын, документларны һәм кирәкле материалларны әзерләү һәм карау графигы нигезендә республканың министрлык һәм ведомстволарына, муниципаль берәмлекләренә 22-24 елларга бюджет күрсәткечләрен санау өчен индекс-дефляторлар җибәрелде.

Икътисад министрлыгы бөтен республика буенча төп макроикътисади күрсәткечләрне санауны төгәлләде һәм бүгенге көндә һәр муниципаль район, шәһәр берәмлеге буенча аерым санаулар әзерли. Шушы күрсәткечләргә нигезләнеп тупланма бюджетның һәм һәр муниципаль берәмлек бюджетының керем һәм чыгым өлешләре саналачак.

Киләсе баскыч – республиканың министрлык һәм ведомстволарының сметаларын, район һәм шәһәр бюджетларын бергә тикшерү. Республика органнары, муниципаль берәмлекләрнең гомумиләштерелгән тәкъдимнәре, шулай ук “Яңа челтәр” буенча бюджет учреждениеләренең күрсәткечләре, федераль законнардагы үзгәрешләр, республикабыз Президенты һәм Хөкүмәт йөкләмәләрен тормышка ашыру - безгә керемнәр сметасын һәм барлык дәрәҗәдәге бюджет чыгымнарын тулысынча формалаштырырга мөмкинлек бирәчәк.

Шул ук вакытта 2022 елга дәүләт, муниципаль учреждениеләр тарафыннан бирелүче дәүләт, муниципаль биремне үтәүне финанс белән тәэмин итүне исәпләү өчен норматив чыгымнарны раслау турында Татарстан Республикасының норматив хокукый актларын эшләп чыгару графигын үтәүгә җитди игътибар бирергә кирәк.

Норматив актларны эшләп чыгаруда ЦЭСИ, Финанс министрлыгы, 9 министрлык һәм ведомство катнаша. Нәтиҗәдә барлык дәрәҗәдәге бюджетларның чыгым өлешенә нигез булачак 40-тан артык норматив акт кабул ителәчәк. Аларның тулы исемлеге слайдта китерелгән.

**Беренче яртыеллыкта бюджет үтәлешенә йомгак** ясап, безгә салым һәм салым булмаган керемнәрне ел дәвамында мөмкин кадәр күбрәк җыюны тәэмин итеп, чыгымнар өлкәсендә бюджет акчаларын, бюджеттан тыш өлешен дә кертеп, нәтиҗәле һәм үз вакытында үзләштерүне тәэмин итәргә кирәк.

Алдыбызда торган төп бурычларның берсе – киләсе елга бюджетны сыйфатлы итеп әзерләү.

Чаралар исемлеге слайдларда китерелгән.

Чыгышым тәмам.

Игътибарыгыз өчен рәхмәт.